**Številka: 042-2/2025-10**

**Datum: 7. 4. 2025**

**S K L E P**

Državna volilna komisija (v nadaljevanju: DVK) je v zvezi z izvedbo zakonodajnega referenduma o [Zakonu o dodatku k pokojnini za izjemne dosežke na področju umetnosti](https://n1info.si/novice/slovenija/vlada-potrdila-dodatek-k-pokojnini-za-dosezke-v-umetnosti/) (ZDPIDU), ki bo 11. maja 2025, na 2. seji, dne 7. 4. 2025,

**sklenila:**

1. **Okrajni volilni komisiji (v nadaljevanju: OVK) se obseg finančnih sredstev za kritje materialnih stroškov določi kot akontacija, in sicer v višini 13 EUR na volišče in 0,05 EUR na volivca. Za materialne stroške se šteje poštnina, pisarniški material in drugi materialni stroški.**
2. **OVK se obseg finančnih sredstev za kritje materialnih stroškov določi kot akontacija, in sicer za reprezentanco volilnega odbora v višini 6 EUR na volišče. Za reprezentanco se štejejo voda, sok, kava, slano ali drugo drobno pecivo. Iz sredstev za reprezentanco ni dovoljeno kupovati alkoholnih pijač.**
3. **OVK se obseg finančnih sredstev za kritje materialnih stroškov določi kot akontacija, in sicer za povrnitev dohodka lastniku, ki je pravna oseba, oziroma upravljavcu za uporabo prostora za volišče v višini 84,00 EUR. Za volišča, ki so v lasti pravnih oseb in so davčni zavezanci, se na določeni znesek obračuna DDV v skladu z Zakonom o davku na dodano vrednost.**
4. **Če dohodek lastnika volišča, ki je v fizični lasti, iz prejšnjega odstavka presega 84,00 EUR, je potrebno dohodek obdavčiti kot dohodek iz premoženja v skladu z Zakonom o dohodnini. Za volišča, ki so v lasti fizičnih oseb, bo dohodek za uporabo volišča nakazala DVK. Podatki upravičenca se sporočijo DVK na obrazcu, ki je priloga tega sklepa.**
5. **Povrnitev dohodka lastniku oziroma upravljavcu za uporabo prostora za volišče vključuje tudi stroške za čiščenje prostora, v katerem je volišče.**
6. **Poštnino za obvestila volivcem o dnevu glasovanja in o volišču, na območju katerega so vpisani v volilni imenik, poravna DVK.**
7. **Pri porabi sredstev za materialne stroške je treba upoštevati, da se sredstva lahko porabijo izključno za naloge volilnih organov.**
8. **Volilni komisiji volilne enote (v nadaljevanju: VKVE) se za materialne stroške nakaže akontacija v višini 250 EUR. Pri porabi sredstev mora VKVE upoštevati določbe izreka tega sklepa.**
9. **Na predlog OVK oziroma VKVE lahko direktor Službe DVK odloči o dodatnih sredstvih za posamezno volilno komisijo. Predlog mora biti obrazložen.**

**O b r a z l o ž i t e v:**

Na podlagi 55. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju: ZRLI) in 37. člena Zakona o volitvah v državni zbor (Uradni list RS, št. 109/06 – UPB, 54/07 – odl. US, 23/17, 29/21 in 12/24; v nadaljevanju: ZVDZ) DVK skrbi za zakonitost izvedbe referenduma in določa enotne standarde za volilni material, opremo volišča ter druge materialne pogoje za izvedbo referendumskih opravil.

S tem sklepom je DVK določila merila in kriterije za določitev višine akontacije finančnih sredstev za kritje materialnih stroškov OVK in VKVE za izvedbo zakonodajnega referenduma, ki bo 11. 5. 2025.

DVK je sprejela ta sklep na podlagi 55. člena ZRLI, 37. člena ZVDZ in 46. člena Poslovnika DVK (Uradni list RS, št. 10/20) v sestavi: predsednik Peter Golob, člani Mitja Šuligoj, Marjan Jarkovič, Terezija Trupi, Drago Zadergal in namestnik člana dr. Janez Pogorelec. Sklep je sprejela soglasno.

Peter Golob

 predsednik

Priloga: obrazec – podatki o lastniku volišča

**VOLILNA ENOTA:**

**OKRAJNA VOLILNA KOMISIJA:**

**VOLIŠČE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(sedež in številka volišča)**

Volišče je določeno s sklepom št.: \_\_\_\_\_\_\_\_\_\_\_\_\_\_\_

**PODATKI O LASTNIKU VOLIŠČA**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, DAVČNA ŠTEVILKA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STALNO PREBIVALIŠČE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (stalno prebivališče: kraj, ulica, hišna številka)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (poštna številka) (ime pošte)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(številka TR; številka se začne: SI56…………: prepišite jo iz vašega mesečnega bančnega izpisa)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv in sedež banke)

Kontaktni podatki. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (št. mobilnega telefona) (elektronski naslov)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podatki se nanašajo na izplačilo odškodnine za uporabo volišča v višini 84,00 EUR, za izvedbo zakonodajnega referenduma o Zakonu o dodatku k pokojnini za izjemne dosežke na področju umetnosti (ZDPIDU), ki bo 11. maja 2025.

Kraj:

Datum: Podpis:

Okrajna volilna komisija potrjuje, da je navedena oseba lastnik prostora, v katerem je bilo volišče za izvedbo zakonodajnega referenduma o Zakonu o dodatku k pokojnini za izjemne dosežke na področju umetnosti (ZDPIDU).

Kraj: žig Podpis:

Datum: